Іхны дэбютнік завецца «На радость Рабочему Классу! Часть 1». Праца над ім пачалася яшчэ ў 2015 годзе. Першапачаткова альбом меркавалася назваць «1027» — столькі дзён прайшло ад першай гукавой сэсіі да моманту рэлізу. Але ў апошні момант перайменавалі, у гонар песьні, якая будзе, праўда, толькі на другой частцы альбому. Наогул жа назва альбому на 100% адпавядае канцэпцыі гурта, кажуць музыкі.